61979J0016
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 6ης Νοεμβρίου 1979 (
*1
)
Αντικείμενο της υποθέσεως:
Ερμηνεία των κοινοτικών διατάξεων σχετικά με την ελεύθερη κυκλοφορία των εμπορευμάτων εν αναφορά προς το ζήτημα αν συμβιβάζεται προς τις διατάξεις αυτές ένα εθνικό σύστημα δηλώσεως της αυξήσεως της τιμής των προϊόντων.
Διατακτικό της αποφάσεως:
Μια εθνική κανονιστική ρύθμιση περί ελέγχου των τιμών, όπως η αναφερομένη από το εθνικό δικαστήριο, συνιστά μέτρο ισοδυνάμου αποτελέσματος προς ποσοτικό περιορισμό επί των εισαγωγών, το οποίο απαγορεύεται βάσει του άρθρου 30 της Συνθήκης ΕΟΚ, κατά το μέτρο που καθιστά τη διάθεση των προϊόντων τα οποία εισάγονται από άλλο κράτος μέλος είτε αδύνατη είτε δυσχερέστερη από αυτή των εθνικών προϊόντων, ή που έχει ως αποτέλεσμα να ευνοεί τη διάθεση των εθνικών προϊόντων εις βάρος των εισαγομένων. Μια τέτοια εθνική κανονιστική ρύθμιση είναι, εξάλλου, ασυμβίβαστη προς την κοινή οργάνωση αγοράς στον τομέα των σιτηρών, η οποία ιδρύθηκε με τον κανονισμό 120/67 του Συμβουλίου, της 13ης Ιουνίου 1967, κατά το μέτρο που εφαρμόζεται επί των τιμών των προϊόντων, τα οποία αφορά ο κανονισμός αυτός, κατά τα στάδια της παραγωγής και της χονδρικής πωλήσεως. Περαιτέρω, είναι ασυμβίβαστη προς την προαναφερθείσα οργάνωση κατά το μέτρο που, κατά την κρίση του εθνικού δικαστηρίου, εφαρμοζόμενη κατά τα μεταγενέστερα στάδια της διανομής, θέτει σε κίνδυνο τους στόχους ή τη λειτουργία της οργανώσεως.
Πρόταση του γενικού εισαγγελέα:
Πρότεινε να δοθεί η απάντηση ότι, εν αναφορά προς κανονιστική ρύθμιση, όπως η υπό κρίση υπουργική απόφαση, από το άρθρο 30 της Συνθήκης ΕΟΚ δεν πηγάζει κανένα δικαίωμα υπέρ των παραγωγών ζωοτροφών για ζώα βοσκής το οποίο να μπορούν να προστατεύσουν τα εθνικά δικαστήρια.
(
*1
)	Γλώσσα διαδικασίας: η ολλανδική.